"Teise laagripaika, Pangale, jõudsime ikkagi viimaste seas ja nüüd ootas mind kui linnainimest ees teine proovikivi - püstitada telk! Telk sai püsti Mari abiga. Telk sai just nimelt püsti, aga ei midagi erakordselt  ilusat. Selline konarlik nägi välja. Arvan, et see paistis kaugelt ilma silditagi välja, et "siin ööbib mitte pioneer", aga sisse sai pugeda ja tundus täitsa kodune seespoolt vaadates. Telk sai püstitatud käepäraselt vabale kohale ja öösel sain aru, et miks see koht vaba oli. Telgi püstipanekul isegi nägin visuaalselt, et suts kaldes on see maapind, aga ikkagi….paremat kohta ka ei viitsinud otsida ja nii ma siis öösel päris mitu korda pidin turnima alt üles. Proovisn ka kõhuli magamist, et ehk siis libiseb  vähem. Libises võib-olla tõesti suts vähem, aga siis jäi selg kole kangeks. Ühesõnaga, enam ma telki viltusele pinnale ei pane.